Legal Document

Category: 60

Text:
13. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Ζ.617 της 17 Αυγ./6 Σεπτ. 1957 Περί αποταμιεύσεως εις ιδιωτικάς αποθήκας πρώτων υλών της Εταιρείας Ελληνικού Πυριτιδοποιείου και Καλυκοποιείου. Έχοντες υπ’ όψιν ότι το Τελωνείον Βιομηχανίας Ευφλέκτων υλών δεν διαθέτει αποθηκευτικούς χώρους δια την αποταμίευσιν πρώτων υλών προοριζομένων δια την κατασκευήν υπό της Εταιρείας Ελληνικού Πυριτιδοποιείου και Καλυκοποιείου ετοίμων προϊόντων την υπ’ αριθ. 149/28.6.57 αναφοράν του Οικον. Επιθεωρητού Τελωνείου κ. Θεμ. Ζωτιάδη, περί της ανάγκης αναγνωρίσεως και λειτουργίας ιδιωτικών αποθηκών αποταμιεύσεως πρώτων υλών της ειρημένης εταιρείας Ελλην. Πυριτιδοποιείου και Καλυκοποιείου και τας διατάξεις της παρ. 3 του άρθρ. 46 του Τελωνειακού Κώδικος, αποφασίζομεν: Άρθρον μόνον.-Επιτρέπεται κατ’ εξαίρεσιν η υπό του Τελωνείου Βιομηχανίας ευφλέκτων υλών αναγνώρισις ως ιδιωτικών αποθηκών αποταμιεύσεως, ιδίων αποθηκών της Εταιρείας Ελληνικού Πυριτιδοποιείου και Καλυκοποιείου, ευρισκομένων εντός των εργοστασίων της, προς αποταμίευσιν πρώτων υλών προοριζομένων δια την κατασκευήν ετοίμων προϊόντων, εφ’ όσον το Τελωνείον τούτο στερείται δημοσίων αποθηκών αποταμιεύσεως. Δια της υπ’ αριθ. Δ.3965/89 της 5/23 Ιουν. 1961 (ΦΕΚ Β΄ 201) αποφ. Υπ. Οικονομικών επετράπη η ως άνω αναγνώρισις ιδιωτ. αποθηκών και δια την αποταμίευσιν μηχανημάτων και εργαλείων, προοριζομένων δια τον εκσυγχρονισμόν ή την επέκτασιν των εγκαταστάσεων της ως άνω Εταιρείας. Σελ. 312,02(β) 278-140